Document ID: /roh_data/filtered/fineweb-2-filterrobots_roh.jsonl.gz/66408

Per la fin dal mais fanadur 2021 chala il reverenda. Ensemen cun sia dunna Madlen Hofstetter Zangger prevesan els da bandunar l’Engiadina. Tenor ina communicaziun a las medias da la baselgia evangelica-refurmeda Engiadin’Ota sajan las differentas opiniuns en il manaschi da la plaiv il motiv da la desditga. Urs Zangger n'ha betg vulì prender posiziun envers RTR.
Urs Zangger ha manà in quart tschientaner la plaiv Segl, Silvaplana e Champfèr. Ses accents principals eran oravant tut champs d’uffants e giuventetgna, cussegl pastoral en chasas da tgira, cussegliaziuns per la vita ed era la concepziun dal magazin «preschaint».